Ericu950/Stoicheia-meter-silver huggingface dataset:
γίνονται δὲ αἱ σφοδρόταται καὶ σύντονοι αἱ περὶ τὰς γυναῖκας ὁμιλίαι , δι ὧν γένεσις ἡ τοῦ ὁμοίου πέφυκεν ἀποτελεῖσθαι .
καὶ μὴν οὐ διὰ τοῦτο μόνον ποικίλην φαμὲν τὴν ἡδονήν , ὅτι περὶ πάντα τὰ τοῦ ἀλόγου τῆς ψυχῆς εἱλεῖται , ἀλλ  ὅτι καὶ περὶ ἕκαστον μέρος πολύπλοκός ἐστιν ·
εὐθέως δι ὁράσεως ἡδοναὶ γίνονται ποικίλαι , γραφικὴ πᾶσα , πλαστική , τ ἆλλα ὅσα κατὰ τέχνας τεχνικὰ δημιουργήματα τέρπει τὴν ὅρασιν ·
πάλιν φυτῶν βλαστανόντων ἀνθούντων καρποτοκούντων διαφοραί , ζῴων εὐμορφίαι πολυσχιδεῖς 0 ·
ὁμοίως τὴν ἀκοὴν αὐλὸς ἡδύνει , κιθάρα , πᾶσα ὀργάνων ἰδέα , ζῴων ἀλόγων ἐμμελεῖς φωναί , χελιδόνων , ἀηδόνων , τῶν ἄλλων ὅσα φύσις μεμούσωκε , λογικῶν εὐφωνία , κιθαρῳδῶν κωμῳδίαν τραγῳδίαν τὴν ἄλλην ὑποκριτικὴν ἐπιδεικνυμένων 0 .
τί δὲ δεῖ περὶ τῶν γαστρὸς ἡδονῶν διδάσκειν ;
σχεδὸν γὰρ ὅσαι τῶν ὑποκειμένων χυλῶν προσηνῶν διαφοραὶ καὶ τὴν αἴσθησιν κινούντων , τοσαῦται καὶ τῆς ἡδονῆς 0 1 .
ἆρ  οὖν οὐ δεόντως ποικίλον οὖσα ἡδονὴ ποικίλῳ ζῴῳ ὄφει παρεβλήθη ;
διὰ τοῦτο καὶ τὸ λαῶδες καὶ ὄχλον ἔχον ἐν ἡμῖν μέρος , ὅτε τῶν ἐν Αἰγύπτῳ , τουτέστι τῷ σωματικῷ ὄγκῳ , οἰκιῶν ἐφίεται , ἡδοναῖς περιπίπτει θάνατον ἐπαγούσαις , οὐ χωρισμὸν ψυχῆς ἀπὸ σώματος , ἀλλὰ ψυχῆς ὑπὸ κακίας φθοράν ·
„ καὶ ἀπέστειλε κύριος εἰς τὸν λαὸν τοὺς ὄφεις τοὺς θανατοῦντας .
καὶ ἔδακνον τὸν λαόν , καὶ ἀπέθνῃσκε λαὸς πολὺς τῶν υἱῶν Ἰσραήλ “  Num .
ὄντως γὰρ οὐδὲν οὕτως θάνατον ἐπάγει ψυχῇ , ὡς ἀμετρία τῶν ἡδονῶν 0 .
τὸ δὲ ἀποθνῇσκον οὐ τὸ ἄρχον ἐστὶν ἐν ἡμῖν , ἀλλὰ τὸ ἀρχόμενον τὸ λαῶδες , καὶ μέχρι τούτου θάνατον ἐνδέξεται , μέχρις ἂν μετανοίᾳ χρησάμενον ὁμολογήσῃ τὴν τροπήν ·
προσελθόντες γὰρ ἔλεγον Μωυσῇ „ ὅτι ἡμαρτήκαμεν , ὅτι κατελαλήσαμεν κατὰ κυρίου καὶ κατὰ σοῦ ·
εὖξαι οὖν πρὸς κύριον , καὶ ἀφελέτω ἀφ ἡμῶν τοὺς ὄφεις “  ibid .
εὖ τὸ φάναι , οὐχ ὅτι κατελαλήσαμεν , ἡμάρτομεν , ἀλλ „ ὅτι ἡμάρτομεν , κατελαλήσαμεν “ 0 ·
ὅταν γὰρ ἁμάρτῃ καὶ ἀπαρτηθῇ ὁ νοῦς ἀρετῆς , αἰτιᾶται τὰ θεῖα τὴν ἰδίαν τροπὴν προσάπτων θεῷ .
πῶς οὖν γίνεται ἴασις τοῦ πάθους ;
ὅταν ἕτερος ὄφις κατασκευασθῇ τῷ τῆς Εὔας ἐναντίος , ὁ σωφροσύνης λόγος 0 ·
ἡδονῇ γὰρ ἐναντίον σωφροσύνη , ποικίλῳ πάθει ποικίλη ἀρετὴ καὶ ἀμυνομένη πολεμίαν ἡδονήν 0 1 .
τὸν κατὰ σωφροσύνην οὖν ὄφιν κελεύει ὁ θεὸς Μωυσεῖ κατασκευάσασθαι καί φησι ·
„ ποίησον σεαυτῷ ὄφιν καὶ θὲς αὐτὸν ἐπὶ σημείου “  ibid .
ὁρᾷς ὅτι οὐκ ἄλλῳ τινὶ κατασκευάζεται τοῦτον ὁ Μωυσῆς τὸν ὄφιν ἢ ἑαυτῷ , προστάττει γὰρ ὁ θεός „ ποίησον σεαυτῷ , “ ἵνα γνῷς , ὅτι οὐ παντός ἐστι κτῆμα σωφροσύνη , ἀλλὰ μόνου τοῦ θεοφιλοῦς 0 .
σκεπτέον δέ , διὰ τί Μωυσῆς χαλκοῦν ὄφιν κατασκευάζεται , οὐ προσταχθὲν αὐτῷ περὶ ποιότητος .
μήποτ οὖν διὰ τάδε ·
πρῶτον μὲν ἄυλοί εἰσιν αἱ θεοῦ χάριτες  ἰδέαι αὗται  καὶ ἄποιοι , αἱ δὲ τῶν θνητῶν σὺν ὕλῃ θεωροῦνται ·
δεύτερον δὲ Μωυσῆς μὲν ἀσωμάτων ἐρᾷ ἀρετῶν , αἱ δ ἡμέτεραι ψυχαὶ οὐ δυνάμεναι ἐκδῦναι τὰ σώματα σωματικῆς ἐφίενται ἀρετῆς .
δυνατῇ δὲ καὶ στερεᾷ οὐσίᾳ τῇ χαλκοῦ ἀπείκασται ὁ κατὰ σωφροσύνην λόγος εὔτονος καὶ ἀδιάκοπος ὤν , ἴσως δὲ καὶ παρόσον ἡ μὲν ἐν τῷ θεοφιλεῖ σωφροσύνη τιμιωτάτη ἐστὶ καὶ χρυσῷ ἐοικυῖα , δευτερεύουσα δὲ ἡ ἐν τῷ κατὰ προκοπὴν σοφίαν ἀναλαβόντι 0 1 .
ὃν ἂν οὖν „ δάκῃ ὄφις , πᾶς ὁ ἰδὼν αὐτὸν ζήσεται “  ibid .
πάνυ ἀληθῶς 0 ·
ἐὰν γὰρ ὁ νοῦς δηχθεὶς ἡδονῇ , τῷ τῆς Εὔας ὄφει , ἰσχύσῃ κατιδεῖν ψυχικῶς τὸ σωφροσύνης κάλλος , τὸν Μωυσέως ὄφιν , καὶ διὰ τούτου τὸν θεὸν αὐτόν , ζήσεται ·
μόνον ἰδέτω καὶ κατανοησάτω .
οὐχ ὁρᾷς ὅτι καὶ ἡ ἄρχουσα σοφία Σάρρα φησίν ·
„ ὃς γὰρ ἂν ἀκούσῃ , συγχαρεῖταί μοι “  Gen .
ἀλλὰ φέρε τινὰ ἰσχῦσαι ἀκοῦσαι , ὅτι τέτοκεν ἡ ἀρετὴ τὴν εὐδαιμονίαν Ἰσαάκ , καὶ εὐθὺς συγχαρητικὸν ὕμνον ὑμνήσει .
ὡς οὖν τοῦ ἀκούσαντός ἐστι τὸ συγχαίρειν , οὕτως τοῦ σωφροσύνην καὶ θεὸν ἰδόντος εἱλικρινῶς τὸ μὴ ἀποθνῄσκειν 0 1 .
πολλαὶ δὲ καρτερίας καὶ σωφροσύνης ἐρασθεῖσαι ψυχαὶ καὶ ἐρημωθεῖσαι παθῶν ὅμως κράτος ὑπέμειναν θεοῦ καὶ τροπὴν τὴν πρὸς τὸ χεῖρον ἐδέξαντο , διασυνιστάντος αὑτόν τε καὶ τὴν γένεσιν τοῦ δεσπότου , ἑαυτὸν μέν , ὅτι ἀκλινὴς ἕστηκεν ἀεί , τὴν δὲ γένεσιν , ὅτι ταλαντεύει καὶ πρὸς τ ἀναντία ἀντιρρέπει ·
„ τοῦ ἀγαγόντος σε διὰ τῆς ἐρήμου τῆς μεγάλης καὶ τῆς φοβερᾶς ἐκείνης , οὗ ὄφις δάκνων καὶ σκορπίος καὶ δίψα , οὗ οὐκ ἦν ὕδωρ , τοῦ ἐξαγαγόντος σοι ἐκ πέτρας ἀκροτόμου πηγὴν ὕδατος , τοῦ ψωμίσαντός σε τὸ μάννα ἐν τῇ ἐρήμῳ , ὃ οὐκ ᾔδεισαν οἱ πατέρες σου “  Deut 0 .
ὁρᾷς ὅτι οὐ μόνον τῶν ἐν Αἰγύπτῳ παθῶν ἐφιεμένη ἡ ψυχὴ περιπίπτει τοῖς ὄφεσιν , ἀλλὰ καὶ ὅτε ἐστὶν ἐν ἐρήμῳ δάκνεται ὑφ ἡδονῆς , τοῦ ποικίλου καὶ ὀφιώδους πάθους ·
οἰκειότατον δὲ ὄνομα εἴληχε τὸ ἡδονῆς ἔργον , δηγμὸς γὰρ καλεῖται .
ἀλλ  οὐ μόνον οἱ ἐν ἐρήμῳ δάκνονται ὑφ ἡδονῆς , ἀλλὰ καὶ οἱ ἐσκορπισμένοι ·
καὶ γὰρ ἐγὼ πολλάκις καταλιπὼν μὲν ἀνθρώπους συγγενεῖς καὶ φίλους καὶ πατρίδα καὶ εἰς ἐρημίαν ἐλθών , ἵνα τι τῶν θέας ἀξίων κατανοήσω , οὐδὲν ὤνησα , ἀλλὰ σκορπισθεὶς ὁ νοῦς ἢ πάθει δηχθεὶς ἀνεχώρησεν εἰς τ ἀναντία ·
ἔστι δὲ ὅτε καὶ ἐν πλήθει μυριάνδρῳ ἠρεμῶ τὴν διάνοιαν , τὸν ψυχικὸν ὄχλον σκεδάσαντος θεοῦ καὶ διδάξαντός με , ὅτι οὐ τόπων διαφοραὶ τό τε εὖ καὶ χεῖρον ἐργάζονται , ἀλλ ὁ κινῶν θεὸς καὶ ἄγων ᾗ ἂν προαιρῆται τὸ τῆς ψυχῆς ὄχημα 0 .
πλὴν περιπίπτει σκορπίῳ , ὅπερ ἐστὶ σκορπισμῷ , ἐν τῇ ἐρήμῳ , καὶ δίψα καταλαμβάνει ἡ τῶν παθῶν , μέχρις ἂν ὁ θεὸς τῆς ἀκροτόμου σοφίας ἑαυτοῦ τὸ νᾶμα ἐπιπέμψῃ καὶ ποτίσῃ τὴν τραπεῖσαν ψυχὴν ἀμεταβλήτῳ ὑγείᾳ ·
ἡ γὰρ ἀκρότομος πέτρα ἡ σοφία τοῦ θεοῦ ἐστιν , ἣν ἄκραν καὶ πρωτίστην ἔτεμεν ἀπὸ τῶν ἑαυτοῦ δυνάμεων , ἐξ ἧς ποτίζει τὰς φιλοθέους ψυχάς ·
ποτισθεῖσαι δὲ καὶ τοῦ μάννα ἐμπίπλανται τοῦ γενικωτάτου  καλεῖται γὰρ τὸ μάννα " τί " , ὃ πάντων ἐστὶ γένος  , τὸ δὲ γενικώτατόν ἐστιν ὁ θεός , καὶ δεύτερος ὁ θεοῦ λόγος , τὰ δ ἄλλα λόγῳ μόνον ὑπάρχει , ἔργοις δὲ ἔστιν οὗ ἴσα τῷ οὐχ ὑπάρχοντι .
ἴδε νῦν διαφορὰν τοῦ ἐν ἐρήμῳ τρεπομένου καὶ τοῦ ἐν Αἰγύπτῳ ·
ὁ μὲν γὰρ τοῖς θανατοῦσιν ὄφεσι χρῆται , τουτ έστιν ἀπλήστοις ἡδοναῖς θάνατον ἐπιφερούσαις , ὁ δ ἀσκητὴς δάκνεται μόνον ὑφ ἡδονῆς καὶ σκορπίζεται , οὐ θανατοῦται ·
κ ἀκεῖνος μὲν σωφροσύνῃ , χαλκῷ ὄφει , θεραπεύεται γενομένῃ ὑπὸ τοῦ σοφοῦ Μωυσέως , οὗτος δὲ ὑπὸ τοῦ θεοῦ ποτίζεται κάλλιστον ποτὸν σοφίαν ἐκ τῆς πηγῆς , ἣν αὐτὸς ἐξήγαγεν ἀπὸ τῆς ἑαυτοῦ σοφίας .
οὐ δὲ τοῦ θεοφιλεστάτου Μωυσέως ἀπέχεται ἡ ὀφιώδης ἡδονή , λέγεται δὲ ὧδε ·
„ ἐὰν οὖν μὴ πιστεύσωσί μοι μη δὲ εἰσακούσωσι τῆς φωνῆς μου  ἐροῦσι γάρ , οὐκ ὦπταί σοι ὁ θεός  , τί ἐρῶ πρὸς αὐτούς ;
καὶ εἶπε κύριος Μωυσεῖ ·
τί τοῦτ ἐστὶ τὸ ἐν τῇ χειρί σου ;
ῥῖψον αὐτὴν ἐπὶ τὴν γῆν .
καὶ ἔρριψεν αὐτὴν ἐπὶ τὴν γῆν , καὶ ἐγένετο ὄφις , καὶ ἔφυγε Μωυσῆς ἀπ αὐτοῦ .
ἔκτεινον τὴν χεῖρα καὶ ἐπιλαβοῦ τῆς κέρκου .
ἵνα πιστεύσωσί σοι “  Exod .
πῶς ἄν τις πιστεύσαι θεῷ ;
ἐὰν μάθῃ , ὅτι πάντα τὰ ἄλλα τρέπεται , μόνος δὲ αὐτὸς ἄτρεπτός ἐστι .
πυνθάνεται οὖν ὁ θεὸς τοῦ σοφοῦ , τί ἐστιν ἐν τῷ πρακτικῷ τῆς ψυχῆς αὐτοῦ βίῳ ·
ἡ γὰρ χεὶρ σύμβολον πράξεως 0 ·
ὁ δ ἀποκρίνεται , ὅτι παιδεία , ἣν ῥάβδον καλεῖ 0 .
διὸ καὶ ὁ πτερνιστὴς τῶν παθῶν Ἰακώβ φησιν · "
ἐν γὰρ τῇ ῥάβδῳ μου διέβην τὸν Ἰορδάνην τοῦτον “  Gen .
ἰορδάνης δὲ κατάβασις ἑρμηνεύεται ·
τῆς δὲ κάτω καὶ γηίνης καὶ φθαρτῆς φύσεώς ἐστι τὰ κατὰ κακίαν καὶ πάθος ·
διαβαίνει δὲ ταῦτα ὁ ἀσκητὴς νοῦς ἐν παιδείᾳ ·
ταπεινὸν γὰρ τὸ ἐκδέχεσθαι , ὅτι βακτηρίαν ἔχων ποταμὸν διέβαινε 0 .
καλῶς οὖν καὶ ὁ θεοφιλὴς Μωυσῆς ἀποκρίνεται ·
ὄντως γὰρ αἱ πράξεις τοῦ σπουδαίου παιδείᾳ ὡς ἂν ῥάβδῳ ἐπερείδονται , τὸν κλόνον καὶ σάλον τῆς ψυχῆς ἱδρυόμεναι .
αὕτη ἡ ῥάβδος ἀπορριφθεῖσα γίνεται ὄφις ·
ἐὰν γὰρ ἡ ψυχὴ ἀπορρίψῃ τὴν παιδείαν , γέγονε φιλήδονος ἀντὶ φιλαρέτου .
διὸ καὶ Μωυσῆς φεύγει ἀπ αὐτοῦ ·
ἀπὸ γὰρ τοῦ πάθους καὶ τῆς ἡδονῆς ἀποδιδράσκει ὁ φιλάρετος .
ἀλλά τοί γε ὁ θεὸς τὴν φυγὴν οὐκ ἐπαινεῖ ·
σοὶ μὲν γάρ , ὦ διάνοια , μήπω τελειωθείσῃ φυγὴν καὶ δρασμὸν τῶν παθῶν ἁρμόζει μελετᾶν , Μωυσεῖ δὲ τῷ τελείῳ παραμένειν τῷ πρὸς αὐτὰ πολέμῳ καὶ ἀντιστατεῖν αὐτοῖς καὶ διαμάχεσθαι ·
εἰ δὲ μή , ἀδείας καὶ ἐξουσίας λαβόμενα μέχρι τῆς ψυχικῆς ἀκροπόλεως ἀναβάντα πᾶσαν ἐκπολιορκήσει καὶ λεηλατήσει τυράννου τρόπον τὴν ψυχήν 0 .
διὸ καὶ προστάττει ὁ θεὸς „ λαβέσθαι τῆς κέρκου " , τουτέστι τὸ ἀντίδικον τῆς ἡδονῆς καὶ ἀτίθασον αὐτῆς μὴ φοβείτω σε , ἀλλὰ τούτου μάλιστα λαβοῦ καὶ κατάσχες καὶ περικράτησον ·
ἔσται γὰρ πάλιν ἀντὶ ὄφεως ῥάβδος , τουτ έστιν ἀντὶ ἡδονῆς γενήσεται ἐν τῇ χειρὶ παιδεία .
ἀλλὰ γενήσεται ἐν τῇ χειρί , ἐν τῇ πράξει τοῦ σοφοῦ , ὃ δὴ καὶ ἀληθές ἐστι ·
λαβέσθαι δὲ καὶ περικρατῆσαι ἡδονῆς ἀδύνατον , εἰ μὴ πρότερον ἐκταθείη ἡ χείρ , τουτ έστιν εἰ μὴ τὰς πράξεις καὶ προκοπὰς ἁπάσας ὁμολογήσειεν ἡ ψυχὴ κατὰ θεὸν εἶναι καὶ μηδὲν εἰς ἑαυτὴν ἀναγάγοι 0 .
τοῦτον μὲν δὴ τὸν ὄφιν ἀποδιδράσκειν ὁ βλέπων διέγνωκεν ·
ἕτερον δὲ τὸν σωφροσύνης λόγον κατασκευάζει , τὸν χαλκοῦν ἐκεῖνον , ἵνα ὁ δηχθεὶς ὑφ ἡδονῆς ἰδὼν σωφροσύνην ζήσῃ τὸν ἀληθῆ βίον .
τοιοῦτον ὄφιν εὔχεται ὁ Ἰακὼβ γενέσθαι τὸν Δὰν καί φησιν οὕτως ·
„ Δὰν κρινεῖ τὸν ἑαυτοῦ λαόν , ὡσεὶ καὶ μία φυλὴ Ἰσραήλ , καὶ γενέσθω Δὰν ὄφις ἐφ ὁδοῦ , ἐγκαθήμενος ἐπὶ τρίβου , δάκνων πτέρναν ἵππου , καὶ πεσεῖται ὁ ἱππεὺς εἰς τὰ ὀπίσω , τὴν σωτηρίαν περιμένων κυρίου “  Gen 0 .
ἐκ μὲν τῆς Λείας πέμπτος υἱός ἐστιν Ἰσσάχαρ γνήσιος τοῦ Ἰακώβ , συγκαταριθμουμένων δὲ τῶν ἐκ τῆς Ζέλφας δυεῖν ἕβδομος , τοῦ δὲ Ἰακὼβ πέμπτος ἐστὶν ὁ Δὰν ἐκ τῆς Βάλλας τῆς παιδίσκης Ῥαχήλ 0 .
τὴν δὲ αἰτίαν ἐν τοῖς κατ  ἰδίαν ἐξευρήσομεν .
περὶ δὲ τοῦ Δὰν πάλιν κατανοητέον .
δύο γένη φορεῖ ἡ ψυχή , τὸ μὲν θεῖον , τὸ δὲ φθαρτόν ·
τὸ μὲν οὖν κρεῖττον κεκύηκεν ἤδη καὶ ἵσταται ἐπ αὐτοῦ ·
ὅτε γὰρ ἐξομολογήσασθαι τῷ θεῷ καὶ παραχωρῆσαι πάντα ἴσχυσεν ἡ ψυχή , κτῆμα κρεῖσσον λαβεῖν οὐκέτ  εἶχε ·
διὰ τοῦτ ἔστη τοῦ τίκτειν τὸν Ἰούδαν , τὸν ἐξομολογητικὸν τρόπον , ἐνεγκοῦσα .
τὸ δὲ θνητὸν γένος νῦν ἄρχεται διαπλάττειν .
ὑφέστηκε δὲ τὸ θνητὸν καταπόσει ·
θεμελίου γὰρ τρόπον ἡ γεῦσις , ἣ αἰτία τῆς τῶν ζῴων διαμονῆς ἐστι ·
βάλλα δὲ ἑρμηνεύεται κατάποσις ·
ἐκ ταύτης οὖν γίνεται ὁ Δάν , ὃς ἑρμηνεύεται κρίσις ·
τοῦτο γὰρ τὸ γένος διακρίνει καὶ χωρίζει τὰ ἀθάνατα ἀπὸ τῶν θνητῶν .
εὔχεται οὖν αὐτὸν γενέσθαι σωφροσύνης ἐραστήν , τῷ δὲ Ἰούδᾳ οὐκ εὔξεται ·
ἔχει γὰρ ἤδη τὸ ἐξομολογεῖσθαι καὶ εὐαρεστεῖν θεῷ .
„ γενέσθω “ οὖν φησι „ Δὰν ὄφις ἐφ ὁδοῦ “ .
ὁδὸς ἡμῶν ἐστιν ἡ ψυχή ·
ὥσπερ γὰρ ἐν ταῖς ὁδοῖς ἔστιν ἰδεῖν διαφορὰν τῶν ὄντων , ἀψύχων ἐμψύχων , ἀλόγων λογικῶν , σπουδαίων φαύλων , δούλων ἐλευθέρων , νεωτέρων πρεσβυτέρων , ἀρρένων θηλειῶν , ξένων ἀστῶν , νοσούντων ὑγιαινόντων , λελωβημένων ὁλοκλήρων , οὕτως καὶ ἐν ψυχῇ καὶ ἄψυχα καὶ ἀτελῆ καὶ νοσώδη καὶ δοῦλα καὶ θήλεα καὶ μυρία ἄλλα κηρῶν μεστὰ κινήματά ἐστι , καὶ ἔμπαλιν ἔμψυχα ὁλόκληρα ἄρρενα ἐλεύθερα ὑγιᾶ πρεσβύτερα σπουδαῖα γνήσια καὶ ἀστὰ ὄντως 0 .
γενέσθω οὖν ὁ σωφροσύνης λόγος ὄφις ἐπὶ τῆς ψυχῆς τῆς ὁδευούσης διὰ πάντων τῶν ἐν τῷ βίῳ πραγμάτων καὶ ἐγκαθισάτω ἐπὶ τρίβου .
ἄτριπτος μὲν ὁ ἀρετῆς χῶρος , ὀλίγοι γὰρ βαίνουσιν αὐτόν , τέτριπται δὲ ὁ κακίας 0 ·
ἐγκαθίσαι δὴ καὶ ἐνεδρεῦσαι καὶ λοχῆσαι παραινεῖ τὴν τετριμμένην ὁδόν , τὸ πάθος καὶ τὴν κακίαν , ἐν οἷς κατατρίβονται τὸν βίον οἱ φυγάδες ἀρετῆς λογισμοί .
„ δάκνων πτέρναν ἵππου 0 .
“ ἐχομένως πτερνιστής ἐστιν ὁ τὴν στάσιν τοῦ γενητοῦ καὶ φθαρτοῦ διασείων τρόπος .
τὰ πάθη δὲ ἵππῳ ἀπεικάσθη ·
τετρασκελὲς | γὰρ καὶ τὸ πάθος ὡς ἵππος καὶ ὁρμητικὸν καὶ αὐθαδείας γέμον καὶ σκιρτητικὸν φύσει 0 1 .
ὁ δὲ σωφροσύνης λόγος δάκνειν καὶ τιτρώσκειν φιλεῖ καὶ ἀναιρεῖν τὸ πάθος ·
πτερνισθέντος δὲ τοῦ πάθους καὶ ὀκλάσαντος „ πεσεῖται ὁ ἱππεὺς εἰς τὰ ὀπίσω “ .
ἱππέα νοητέον τὸν ἐπιβεβηκότα τοῖς πάθεσι νοῦν , ὃς ἀποπίπτει τῶν παθῶν , ὅταν αὐτὰ συλλογισθῇ καὶ πτερνισθῇ .
εὖ δ  ὅτι εἰς τ οὔμπροσθεν οὐ πίπτει ἡ ψυχή 0 ·
μὴ γὰρ προερχέσθω τῶν παθῶν , ἀλλ  ὑστεριζέτω τούτων , καὶ σωφρονισθήσεται .
καὶ δογματικόν ἐστιν ὃ λέγει ·
ἐὰν γὰρ ὁρμήσας ὁ νοῦς ἀδικῆσαι ὑστερήσῃ καὶ πέσῃ εἰς τὰ ὀπίσω , οὐκ ἀδικήσει ·
ἐὰν δὲ ἐπὶ πάθος κινηθεὶς ἄλογον μὴ ἐπεκδράμῃ , ἀλλὰ κατόπιν μείνῃ , ἀπάθειαν , τὸ κάλλιστον , καρπώσεται .
διὸ καὶ τὸ κατόπιν πτῶμα ἀποδεχόμενος τῶν κακιῶν ἐπιφέρει ·
„ τὴν σωτηρίαν περιμένων κυρίου “ 0 ·
ὄντως γὰρ ὑπὸ θεοῦ σῴζεται ὁ ἀποπίπτων τῶν παθῶν καὶ ὑστερίζων τῆς ἐνεργείας αὐτῶν .
πέσοι τοιοῦτόν μου πτῶμα ἡ ψυχὴ καὶ μηδέποτε ἀνασταίη ἐπὶ τὸ ἵππειον καὶ σκιρτητικὸν πάθος , ἵνα θεοῦ σωτηρίαν περιμείνασα εὐδαιμονήσῃ .
διὰ τοῦτο καὶ Μωυσῆς ἐν τῷ ᾄσματι ὑμνεῖ τὸν θεόν , ὅτι „ ἵππον καὶ ἀναβάτην ἔρριψεν εἰς θάλασσαν “  Exod .
15 , 1  , τὰ τέσσαρα πάθη καὶ τὸν ἐποχούμενον αὐτοῖς ἄθλιον νοῦν εἰς τὴν φθορὰν τῶν πραγμάτων καὶ τὸν ἀνήνυτον βυθόν 0 ·
καὶ σχεδὸν τοῦ ᾄσματος ὅλου τὸ κεφάλαιον τοῦτ ἐστίν , ἐφ ὃ τὰ ἄλλα πάντα ἀναφέρεται , καὶ οὕτως ἔχει ·
ἐὰν γὰρ ἀπάθεια κατάσχῃ τὴν ψυχήν , τελέως εὐδαιμονήσει .
ζητητέον δέ , τίνος ἕνεκα ὁ μὲν Ἰακώβ φησιν , ὅτι „ πεσεῖται ὁ ἱππεὺς εἰς τὰ ὀπίσω “  Gen .
49 , 17  , Μωυσῆς δὲ ᾄδει , ὅτι ἵππος καὶ ἀναβάτης κατεποντώθησαν .
λεκτέον οὖν ὅτι ὁ μὲν καταποντούμενος ὁ Αἰγύπτιός ἐστι τρόπος , ὅς , κ ἂν φεύγῃ , ὑπὸ τὸ ὕδωρ τουτ έστιν ὑπὸ τὴν φορὰν τῶν παθῶν φεύγει , ὁ δὲ πίπτων ἱππεὺς εἰς τὰ ὀπίσθια οὐκ ἔστι τῶν φιλοπαθῶν ·
τεκμήριον δέ , ὅτι οὗτος μέν ἐστιν ἱππεύς , ἐκεῖνος δὲ ἀναβάτης 0 1 ·
ἱππέως μὲν οὖν ἔργον δαμάζειν τὸν ἵππον καὶ ἀφηνιάζοντα ἐπιστομίζειν , ἀναβάτου δὲ φέρεσθαι ᾗ ἂν τὸ ζῷον ἄγῃ 0 ·
καὶ ἐν θαλάττῃ τοῦ μὲν κυβερνήτου ἔργον ἄγειν τὸ σκάφος καὶ εὐθύνειν καὶ ὀρθοῦν , τοῦ δὲ ἐπιβάτου πάσχειν ὅσα ἂν ἡ ναῦς ὑπομένῃ 0 .
παρὸ καὶ ὁ δαμάζων τὰ πάθη ἱππεὺς οὐ καταποντοῦται , ἀλλὰ ἀποβὰς αὐτῶν τὴν σωτηρίαν περιμένει τοῦ δεσπότου .
παραινεῖ μέντοι ὁ ἱερὸς λόγος ἐν Λευιτικῷ „ ἀπὸ τῶν ἑρπετῶν , ἃ πορεύεται ἐπὶ τεσσάρων , ἃ ἔχει σκέλη ἀνώτερον τῶν ποδῶν , ὥστε πηδᾶν ἐν αὐτοῖς “ σιτεῖσθαι  Lev .
11 , 21  , ὧν ἐστιν ὁ βροῦχος καὶ ὁ ἀττακὸς καὶ ἀκρὶς καὶ τέταρτον ὁ ὀφιομάχης ·
καὶ δεόντως 0 ·
εἰ γὰρ ἄτροφον καὶ βλαβερὸν πρᾶγμα ὀφιώδης ἡδονή , τροφιμώτατον ἂν καὶ σωτήριον γένοιτο ἡ πρὸς ἡδονὴν διαμαχομένη φύσις 0 ·
αὕτη δὲ ἡ σωφροσύνη ἐστί .
μάχου δὴ καὶ σύ , ὦ διάνοια , πρὸς πᾶν πάθος καὶ διαφερόντως πρὸς ἡδονήν , καὶ γὰρ „ φρονιμώτατός ἐστιν ὁ ὄφις πάντων θηρίων τῶν ἐπὶ τῆς γῆς , ὧν ἐποίησε κύριος ὁ θεός “  Gen .
τῶν γὰρ πάντων πανουργότατόν ἐστιν ἡδονή ·
ὅτι πάντα ἡδονῆς δοῦλα καὶ ὁ βίος ὁ τῶν φαύλων δεσπόζεται ὑφ ἡδονῆς 0 ·
τὰ γοῦν ποιητικὰ αὐτῆς εὑρίσκεται διὰ πανουργίας πάσης , χρυσὸς ἄργυρος δόξα τιμαὶ ἀρχαί , αἱ ὗλαι τῶν αἰσθητῶν καὶ τέχναι αἱ βάναυσοι καὶ ὅσαι ἄλλαι κατασκευαστικαὶ ἡδονῆς πάνυ ποικίλαι , καὶ ἀδικοῦμεν δι ἡδονήν , τὰ δὲ ἀδικήματα οὐκ ἄνευ πανουργίας τῆς ἐσχάτης ἐστίν 0 .
τὴν ὀφιομάχον οὖν γνώμην ἀντίταττε καὶ κάλλιστον ἀγῶνα τοῦτον διάθλησον καὶ σπούδασον στεφανωθῆναι κατὰ τῆς τοὺς ἄλλους ἅπαντας νικώσης ἡδονῆς καλὸν καὶ εὐκλεᾶ στέφανον , ὃν οὐδεμία πανήγυρις ἀνθρώπων ἐχορήγησεν .
„ Καὶ ἐκρύβησαν ὅ τε Ἀδὰμ καὶ ἡ γυνὴ αὐτοῦ ἀπὸ προσώπου κυρίου τοῦ θεοῦ ἐν μέσῳ τοῦ ξύλου τοῦ παραδείσου “  Gen .
δόγμα εἰσηγεῖται διδάσκον , ὅτι ὁ φαῦλος φυγάς ἐστιν .
εἰ γὰρ πόλις οἰκεία τῶν σοφῶν ἡ ἀρετή , ταύτης ὁ μὴ δυνάμενος μετέχειν ἀπελήλαται πόλεως , ἧς ἀδυνατεῖ μετέχειν ὁ φαῦλος 0 ·
ἀπελήλαται ἄρα καὶ πεφυγάδευται μόνος ὁ φαῦλος .
ὁ δ ἀρετῆς φυγὰς εὐθὺς ἀποκέκρυπται θεόν ·
εἰ γὰρ καὶ ἐμφανεῖς οἱ σοφοὶ θεῷ , ἅτε ὄντες αὐτῷ φίλοι , δῆλον ὡς ἀποκρύπτονται καὶ καταδύονται πάντες οἱ φαῦλοι , ὡς ἂν ἐχθροὶ καὶ δυσμενεῖς ὄντες ὀρθῷ λόγῳ 0 1 .
ὅτι μὲν οὖν ἄπολις καὶ ἄοικος ὁ φαῦλός ἐστι , μαρτυρεῖ ἐπὶ τοῦ δασέος καὶ ποικίλου τὴν κακίαν Ἠσαῦ , ὅτε φησίν ·
„ ἦν δὲ Ἠσαῦ εἰδὼς κυνηγεῖν , ἀγροῖκος “  Gen .
οὐ γὰρ πέφυκεν ἡ τῶν παθῶν θηρευτικὴ κακία τὴν ἀρετῆς πόλιν οἰκεῖν ἀγροικίαν καὶ ἀπαιδευσίαν μετὰ πολλῆς ἀγνωμοσύνης μεταδιώκουσα .
ὁ δέ γε σοφίας μεστὸς Ἰακὼβ καὶ πολίτης ἐστὶ καὶ οἰκίαν τὴν ἀρετὴν κατοικεῖ ·
φησὶ γοῦν περὶ αὐτοῦ ·
„ Ἰακὼβ δὲ ἄπλαστος ἄνθρωπος οἰκῶν οἰκίαν “  ibid . 0
παρὸ καὶ „ αἱ μαῖαι , ἐπειδὴ ἐφοβοῦντο τὸν θεόν , ἐποίησαν ἑαυταῖς οἰκίας “  Exod .
αἱ γὰρ ζητητικαὶ τῶν ἀφανῶν θεοῦ μυστηρίων , ὅπερ ἐστὶ „ ζῳογονεῖν τὰ ἄρσενα “ , οἰκοδομοῦσι τὰ ἀρετῆς πράγματα , οἷς καὶ ἐνοικεῖν προῄρηνται .
διὰ μὲν δὴ τούτων ἐπιδέδεικται , πῶς ὁ μὲν φαῦλος ἄπολίς τέ ἐστι καὶ ἄοικος , φυγὰς ἀρετῆς ὤν , ὁ δὲ σπουδαῖος καὶ πόλιν ἔχειν καὶ οἶκον σοφίαν κεκλήρωται .
ἴδωμεν δὲ ἑξῆς , πῶς καὶ ἀποκρύπτεσθαί τις θεὸν λέγεται .
εἰ δὲ μὴ ἀλληγορήσειέ τις , ἀδύνατον παραδέξασθαι τὸ προκείμενον 0 ·
πάντα γὰρ πεπλήρωκεν ὁ θεὸς καὶ διὰ πάντων διελήλυθεν καὶ κενὸν οὐδὲν οὐ δὲ ἔρημον ἀπολέλοιπεν ἑαυτοῦ .
ποῖον δή τις τόπον ἐφέξει , ἐν ᾧ οὐχὶ θεός ἐστι ;
μαρτυρεῖ δὲ καὶ ἐν ἑτέροις λέγων ·
„ ὁ θεὸς ἐν τῷ οὐρανῷ ἄνω καὶ ἐπὶ τῆς γῆς κάτω , καὶ οὐκ ἔστιν ἔτι πλὴν αὐτοῦ “  Deut 0 .
„ ὧδε ἕστηκα πρὸ τοῦ σέ “  Exod .
πρὸ γὰρ παντὸς γενητοῦ ὁ θεός ἐστι , καὶ εὑρίσκεται πανταχοῦ , ὥστε οὐκ ἂν δύναιτό τις ἀποκρύπτεσθαι .
καὶ τί θαυμάζομεν ;
τῶν γὰρ γενομένων τὰ συνεκτικώτατα οὐ δ ἄν , εἴ τι γένοιτο , ἐκφεύγειν καὶ ἀποκρύπτεσθαι δυνηθείημεν , οἷον γῆν φυγέτω τις ἢ ὕδωρ ἢ ἀέρα ἢ οὐρανὸν ἢ τὸν σύμπαντα κόσμον ·
ἀνάγκη γὰρ ἐν τούτοις περιέχεσθαι , οὐ γὰρ ἔξω γέ τις τοῦ κόσμου φεύγειν δυνήσεται 0 .
εἶτα μὴ τὰ μέρη τοῦ κόσμου μη δὲ τὸν κόσμον αὐτὸν δυνάμενός τις ἀποκρύπτεσθαι τὸν θεὸν ἂν ἰσχύσαι λανθάνειν ;
τί οὖν τὸ „ ἐκρύβησαν “ 0 ;
ὁ φαῦλος δοκεῖ εἶναι τὸν θεὸν ἐν τόπῳ , μὴ περιέχοντα , ἀλλὰ περιεχόμενον ·
οὗ χάριν καὶ οἴεται ἀποκρύπτεσθαι , ὡς κατ ἐκεῖνο τὸ μέρος οὐκ ὄντος τοῦ αἰτίου , καθ ὃ φωλεύειν διέγνωκεν .
ἔστι δὲ οὕτως ἐκδέξασθαι ·
ἐν τῷ φαύλῳ ἡ ἀληθὴς περὶ θεοῦ δόξα ἐπεσκίασται καὶ ἀποκρύπτεται , σκότους γὰρ πλήρης ἐστὶ μηδὲν ἔχων ἐναύγασμα θεῖον , ᾧ τὰ ὄντα περισκέψεται ·
ὁ δὲ τοιοῦτος πεφυγάδευται θείου χοροῦ , καθάπερ ὁ λεπρὸς καὶ γονορρυής , ὁ μὲν θεὸν καὶ γένεσιν , ἀντιπάλους φύσεις , δύο χρωμάτων ὄντων , ἀγαγὼν εἰς τ αὐτὸ ὡς αἴτια , ἑνὸς ὄντος αἰτίου τοῦ δρῶντος , ὁ δὲ γονορρυὴς ἐκ κόσμου πάντα καὶ εἰς κόσμον ἀνάγων , ὑπὸ θεοῦ δὲ μηδὲν οἰόμενος γεγονέναι , Ἡρακλειτείου δόξης ἑταῖρος , κόρον καὶ χρησμοσύνην καὶ ἓν τὸ πᾶν καὶ πάντα ἀμοιβῇ εἰσάγων 0 1 2 .
διό φησι καὶ ὁ θεῖος λόγος ·
„ ἐξαποστειλάτωσαν ἐκ τῆς ἁγίου ψυχῆς πάντα λεπρὸν καὶ πάντα γονορρυῆ καὶ πάντα ἀκάθαρτον ἐν ψυχῇ , ἀπὸ ἀρσενικοῦ ἕως θηλυκοῦ “  Num .
5 , 2  , καὶ τοὺς θλαδίας καὶ ἀποκεκομμένους τὰ γεννητικὰ τῆς ψυχῆς καὶ πόρνους τὴν ἑνὸς ἀρχὴν ἀποδιδράσκοντας , οἷς ἄντικρυς ἀπείρηται εἰς ἐκκλησίαν θεοῦ φοιτᾶν  Deut 0 .
οἱ δέ γε σοφοὶ λογισμοὶ οὐχ οἷον ἀποκρύπτονται , ἀλλ ἐμφανεῖς εἶναι γλίχονται .
οὐχ ὁρᾷς ὅτι ὁ Ἀβραὰμ „ ἔτι ἦν ἑστηκὼς ἐνώπιον κυρίου καὶ ἐγγίσας εἶπε Μὴ συναπολέσῃς δίκαιον μετὰ ἀσεβοῦς “  Gen .
23  , τὸν ἐμφανῆ σοι καὶ γνώριμον μετὰ τοῦ φεύγοντός σε καὶ ἀποδιδράσκοντος 0 ;
οὗτος μὲν γὰρ ἀσεβής , δίκαιος δὲ ὁ ἑστηκὼς ἐναντίον σου καὶ μὴ φεύγων 0 1 ·
σὲ γάρ , ὦ δέσποτα , τιμᾶσθαι δίκαιον μόνον 0 .
οὐχ ὥσπερ δὲ ἀσεβής , οὕτω καὶ εὐσεβής τις εὑρίσκεται , ἀλλ ἀγαπητόν , εἰ δίκαιος , οὗ χάριν φησί 0 1 ·
„ μὴ συναπολέσῃς δίκαιον μετὰ ἀσεβοῦς “ .
ἀξίως γὰρ οὐδεὶς τὸν θεὸν τιμᾷ , ἀλλὰ δικαίως μόνον ·
ὁπότε γὰρ οὐ δὲ τοῖς γονεῦσιν ἴσας ἀποδοῦναι χάριτας ἐνδέχεται  ἀντιγεννῆσαι γὰρ οὐχ οἷόν τε τούτους  , πῶς οὐκ ἀδύνατον τὸν θεὸν ἀμείψασθαι ἢ ἐπαινέσαι κατὰ τὴν ἀξίαν τὸν τὰ ὅλα συστησάμενον ἐκ μὴ ὄντων 0 ;
πᾶσαν γὰρ ἀρετὴν παρέσχετο .
τρεῖς οὖν καιρούς , ὦ ψυχή , τουτέστι τὸν τριμερῆ χρόνον σύμπαντα ἐμφανὴς αἰεὶ γίνου θεῷ , μὴ τὸ θῆλυ αἰσθητὸν πάθος ἐφελκομένη , ἀλλὰ τὸν ἀνδρεῖον καὶ καρτερίας ἀσκητὴν λογισμὸν ἐκθυμιῶσα ·
τρισὶ γὰρ καιροῖς τοῦ ἐνιαυτοῦ ὀφθῆναι πᾶν ἀρσενικὸν ἐναντίον κυρίου τοῦ θεοῦ Ἰσραὴλ ὁ ἱερὸς λόγος προστάττει  Deut .
διὰ τοῦτο καὶ Μωυσῆς , ὅτε ἐμφανὴς καθίσταται θεῷ , φεύγει τὸν διασκεδαστὴν τρόπον Φαραώ , ὃς αὐχεῖ λέγων μὴ εἰδέναι τὸν κύριον ·
„ ἀνεχώρησε “ γάρ φησι „ Μωυσῆς ἀπὸ προσώπου Φαραὼ καὶ κατῴκησεν ἐν γῇ Μαδιάμ “  Exod .
2 , 15  , τῇ κρίσει τῶν φύσεως πραγμάτων , „ καὶ ἐκάθισεν ἐπὶ τοῦ φρέατος " , ἐκδεχόμενος τί ὁ θεὸς ἀνομβρήσει πότιμον τῇ διψώσῃ καὶ ποθούσῃ ψυχῇ τὸ ἀγαθόν .
ἀναχωρεῖ μὲν δὴ ἀπὸ τῆς ἀθέου καὶ ἡγεμονίδος τῶν παθῶν δόξης Φαραώ , ἀναχωρεῖ δὲ εἰς Μαδιάμ , τὴν κρίσιν , ἐξετάζων πότερον ἠρεμητέον αὐτῷ ἐστιν ἢ δικαστέον πάλιν πρὸς τὸν φαῦλον ἐπ ὀλέθρῳ αὐτοῦ ·
σκέπτεται δέ , εἰ ἐπιθέμενος ἰσχύσει νικηφορῆσαι , παρὸ καὶ κατέχεται ὑπομένων , ὡς ἔφην , εἰ ἀναδώσει ὁ θεὸς τῷ βαθεῖ καὶ μὴ κούφῳ λογισμῷ πηγὴν ἱκανὴν ἐπικλύσαι τὴν φορὰν τοῦ Αἰγυπτίων βασιλέως , τῶν παθῶν αὐτοῦ .
ἀξιοῦται μέντοι τῆς χάριτος ·
στρατευσάμενος γὰρ στρατείαν τὴν ὑπὲρ ἀρετῆς οὐ παύεται πολεμῶν , πρὶν ἐπιδεῖν πρηνεῖς καὶ ἀπράκτους τὰς ἡδονάς .
οὗ χάριν οὐ φεύγει Μωυσῆς ἀπὸ τοῦ Φαραώ , ἀνεπιστρεπτὶ γὰρ ἂν ἀπεδίδρασκεν , ἀλλ  ἀναχωρεῖ , τουτ έστιν ἀνακωχὴν ποιεῖται τοῦ πολέμου ἀθλητοῦ τρόπον διαπνέοντος καὶ συλλεγομένου τὸ πνεῦμα , μέχρις ἂν ἐγείρας τὴν φρονήσεως καὶ τῆς ἄλλης ἀρετῆς συμμαχίαν διὰ λόγων θείων μετὰ δυνάμεως ἐρρωμενεστάτης ἐπίθηται .
ὁ δὲ Ἰακώβ , πτερνιστὴς γάρ ἐστι , μεθόδοις καὶ τέχναις τὴν ἀρετὴν οὐκ ἀκονιτὶ κτώμενος  οὐ γὰρ μετωνόμαστό πω εἰς τὸν Ἰσραήλ  ἀποδιδράσκει τῶν κατὰ Λάβαν πραγμάτων , τουτέστι χρωμάτων καὶ σχημάτων καὶ συνόλως σωμάτων , ἃ τὸν νοῦν διὰ τῶν αἰσθητῶν τιτρώσκειν πέφυκεν ·
ἐπειδὴ γὰρ αὐτὰ νικῆσαι παρὼν κατὰ τὸ παντελὲς οὐκ ἠδύνατο , φεύγει δεδιὼς τὴν πρὸς αὐτῶν ἧτταν ·
καὶ σφόδρα ἐπαίνων ἄξιος 0 ·
„ εὐλαβεῖς “ γάρ φησι Μωυσῆς " ποιήσετε τοὺς υἱοὺς τοῦ ὁρῶντος “  Lev .
15 , 31  , ἀλλ οὐ θρασεῖς καὶ τῶν μὴ καθ αὑτοὺς ἐρῶντας 0 .
„ καὶ ἔκρυψεν Ἰακὼβ Λάβαν τὸν Σύρον τοῦ μὴ ἀναγγεῖλαι αὐτῷ ὅτι ἀποδιδράσκει .
καὶ ἀπέδρα αὐτὸς καὶ τὰ αὐτοῦ πάντα , καὶ διέβη τὸν ποταμὸν καὶ ὥρμησεν εἰς τὸ ὄρος Γαλαάδ “  Gen .
φυσικώτατόν ἐστι τὸ κρύπτειν ὅτι ἀποδιδράσκει καὶ μὴ ἀναγγέλλειν τῷ ἠρτημένῳ τῶν αἰσθητῶν λογισμῷ Λάβαν ·
οἷον ἐὰν κάλλος ἰδὼν αἱρεθῇς αὐτῷ καὶ μέλλῃς πταίειν περὶ αὐτό , φύγε λαθὼν ἀπὸ τῆς φαντασίας αὐτοῦ καὶ μηκέτι ἀναγγείλῃς τῷ νῷ , τουτέστι μὴ ἐπιλογίσῃ πάλιν μη δὲ μελετήσῃς ·
αἱ γὰρ συνεχεῖς ὑπομνήσεις τύπους ἐγχαράττουσαι τρανοὺς βλάπτουσι τὴν διάνοιαν καὶ ἄκουσαν αὐτὴν πολλάκις περιτρέπουσιν .
ὁ δ αὐτὸς λόγος καὶ ἐπὶ πάντων τῶν καθ  ἡντινοῦν αἴσθησιν ὁλκῶν 0 ·
ἐν γὰρ τούτοις σώτειρα ἡ λαθραία φυγή , τὸ δ  ὑπομιμνῄσκεσθαι καὶ ἀναγγέλλειν καὶ ἀναπολεῖν κρατεῖ καὶ δουλοῦται βιαίως τὸν λογισμόν 0 .
μηδέποτ οὖν , ὦ διάνοια , τὸ φανὲν αἰσθητόν , εἰ μέλλεις ἁλίσκεσθαι πρὸς αὐτοῦ , ἀναγγείλῃς σαυτῇ μη δὲ ἀναπολήσῃς αὐτό , ἵνα μὴ κρατηθεῖσα κακοδαιμονῇς 0 ·
ἀλλ ἄφετος ὁρμήσασα ἀπόδραθι ἐλευθερίαν ἀτίθασον δουλείας χειροήθους προκρίνουσα .
διὰ τί δὲ νῦν ὡς ἀγνοοῦντος τοῦ Ἰακώβ , ὅτι Σύρος ὁ Λάβαν ἐστί , φησὶν " ἔκρυψε δὲ Ἰακὼβ Λάβαν τὸν Σύρον “ ;
ἔχει δὲ καὶ τοῦτο οὐ πάρεργον λόγον ·
συρία γὰρ ἑρμηνεύεται μετέωρα ·
ὁ ἀσκητὴς οὖν Ἰακὼβ νοῦς , ὅτε μὲν ὁρᾷ ταπεινὸν τὸ πάθος , περιμένει λογιζόμενος αὐτὸ νικήσειν κατὰ κράτος , ὅτε δὲ μετέωρον καὶ ὑψαυχενοῦν καὶ ὑπέρογκον , ἀποδιδράσκει τε ὁ νοῦς ὁ ἀσκητὴς πρῶτος , εἶτα καὶ τὰ αὐτοῦ πάντα μέρη τῆς ἀσκήσεως , ἀναγνώσεις , μελέται , θεραπεῖαι , τῶν καλῶν μνῆμαι , ἐγκράτεια , τῶν καθηκόντων ἐνέργειαι , καὶ διαβαίνει τὸν τῶν αἰσθητῶν ποταμὸν τὸν ἐπικλύζοντα καὶ βαπτίζοντα τῇ φορᾷ τῶν παθῶν τὴν ψυχήν , καὶ ὁρμᾷ διαβὰς εἰς τὸν ὑψηλὸν καὶ μετέωρον τόπον τὸν λόγον τῆς τελείας ἀρετῆς 0 ·
„ ὥρμησε γὰρ εἰς τὸ ὄρος Γαλαάδ " , ἑρμηνεύεται δὲ μετοικία μαρτυρίας , τοῦ θεοῦ μετοικίσαντος τὴν ψυχὴν ἀπὸ τῶν κατὰ Λάβαν παθῶν καὶ μαρτυρήσαντος αὐτῇ μετανάστασιν , ὅτι λυσιτελὴς καὶ συμφέρουσα , καὶ ἀπὸ τῶν ταπεινὴν καὶ χαμαίζηλον ἀπεργαζομένων τὴν ψυχὴν κακῶν εἰς ὕψος καὶ μέγεθος ἀρετῆς προάγοντος 0 .
διὰ τοῦτο ὁ φίλος τῶν αἰσθήσεων καὶ κατ αὐτὰς ἀλλὰ μὴ κατὰ νοῦν ἐνεργῶν Λάβαν ἀγανακτεῖ καὶ διώκει καί φησιν ·
„ ἵνα τί κρυφῇ ἀπέδρας “  Gen .
31 , 26  , ἀλλ οὐ παρέμεινας τῇ τοῦ σώματος ἀπολαύσει καὶ τῷ δόγματι τῷ τὰ περὶ σῶμα καὶ τὰ ἐκτὸς ἀγαθὰ κρίνοντι ;
ἀλλὰ καὶ φεύγων ἀπὸ τῆσδε τῆς δόξης ἐσύλησάς μου καὶ τὸ φρονεῖν , Λείαν τε καὶ Ῥαχήλ ·
αὗται γάρ , ἡνίκα παρέμενον τῇ ψυχῇ , φρένας ἐνεποίουν ταύτῃ , μεταναστᾶσαι δὲ ἀμαθίαν καὶ ἀπαιδευσίαν αὐτῇ κατέλιπον ·
διὸ καὶ ἐπιφέρει ὅτι „ ἐκλοποφόρησάς με “  ibid .
, τουτέστι τὸ φρονεῖν ἔκλεψας .
τί οὖν ἦν τὸ φρονεῖν , ἐξηγήσεται ·
ἐπιφέρει γάρ ·
„ καὶ ἀπήγαγες τὰς θυγατέρας μου ὡς αἰχμαλώτιδας ·
καὶ εἰ ἀνήγγειλάς μοι , ἐξαπέστειλα ἄν σε “  ibid .
οὐκ ἂν ἐξαπέστειλας τὰ μαχόμενα ἀλλήλοις ·
εἰ γὰρ ἐξαπέστειλας ὄντως καὶ ἠλευθέρους τὴν ψυχήν , περιεῖλες ἂν αὐτῆς τοὺς σωματικοὺς καὶ αἰσθητικοὺς ἅπαντας ἤχους ·
οὕτως γὰρ ἀπολυτροῦται κακιῶν καὶ παθῶν διάνοια .
νυνὶ δὲ λέγεις μέν , ὡς ἐξαποστέλλεις ἐλευθέραν , διὰ δὲ τῶν ἔργων ὁμολογεῖς , ὅτι κατέσχες ἂν ἐν δεσμωτηρίῳ ·
εἰ γὰρ „ μετὰ μουσικῶν καὶ τυμπάνων καὶ κιθάρας “ καὶ τῶν καθ ἑκάστην αἴσθησιν ἡδονῶν προὔπεμπες , οὐκ ἂν ὄντως ἐξαπέστειλας .
οὐ γὰρ μόνον σέ , ὦ σωμάτων καὶ χρωμάτων ἑταῖρε Λάβαν , ἀποδιδράσκομεν , ἀλλὰ καὶ πάντα τὰ σά , ἐν οἷς καὶ αἱ τῶν αἰσθήσεων φωναὶ ταῖς τῶν παθῶν ἐνεργείαις συνηχοῦσαι 0 ·
μεμελετήκαμεν γάρ , εἴ γε ἀρετῆς ἐσμεν ἀσκηταί , μελέτην ἀναγκαίαν , ἣν καὶ Ἰακὼβ ἐμελέτησεν , ἀπολλύναι καὶ διαφθείρειν τοὺς ἀλλοτρίους τῆς ψυχῆς  τοὺς  θεούς , τοὺς χωνευτοὺς θεούς , οὓς ἀπηγόρευκε Μωυσῆς δημιουργεῖν  Lev .
οὗτοι δ εἰσὶν ἀρετῆς μὲν καὶ εὐπαθείας διάλυσις , κακίας δὲ καὶ παθῶν σύστασίς τε καὶ πῆξις , τὸ γὰρ χεόμενον διαλυθὲν αὖθις πήγνυται .
„ καὶ ἔδωκαν Ἰακὼβ τοὺς θεοὺς τοὺς ἀλλοτρίους , οἳ ἦσαν ἐν ταῖς χερσὶν αὐτῶν , καὶ τὰ ἐνώτια τὰ ἐν τοῖς ὠσὶν αὐτῶν , καὶ κατέκρυψεν αὐτὰ Ἰακὼβ ὑπὸ τὴν τερέβινθον τὴν ἐν Σικίμοις “  Gen .
οὗτοι δ  εἰσὶ τῶν φαύλων θεοί .